Burak Sevinch

Burak Sevinch-(1985-yil 27-oktabrda tugʻilgan, Zonguldak ) - turk aktyori va musiqachisi.

Hayoti 
Burak Sevinch 1985-yil 27-oktyabrda Turkiyaning Qora dengiz mintaqasidagi Zonguldak shahrida tug'ilgan. U Ud cholg'usi ijrochisi Özjan Sevinchning o'g'li hisoblanadi.

Boshlang'ich va o'rta maktabni Zonguldakda tamomlagandan so'ng, Sevinch oliy ta'lim olish uchun Istanbulga ko'chib ketadi va Yulduz Texnik Universiteti Dizayn fakultetining musiqa va sahna san'at bo'limiga o'qishga kiradi, lekin, ikkinchi kursda universitetni tark etdi.  Bir intervyusida, "Hamma joyda Yulduz Texnika Universitetini tamomlaganim aytiladi, lekin YTUni ikkinchi kursda tashlab ketdim. Men San'at va dizayn fakultetining "Musiqa ansambllari" bo'limida o'qirdim" deb javob bergan. 

Aktyorlik bilan bir qatorda musiqaga ham  qiziqqan aktyor 11 yoshida otasining tavsiyasi bilan Turk Mumtoz Musiqa Assotsiatsiyasida Qonun cholg‘u asbobi bo'yicha saboq ola boshlaydi.  6 oylik mashg‘ulotdan so‘ng Sevinch skripka, ud, qonun va gitara kabi cholg‘u asboblarida chalishni o'rgandi va 1997-yili Zonguldak San’at Musiqa uyushmasida kontsert berishni boshladi. U bir muddat Behzat Gerçeker rahbarligidagi Enbe orkestrida musiqachi sifatida ham professional faoliyat yuritadi.  Aktyorlik va musiqachilikdan tashqari duradgorlikka ham qiziqqan Sevinch  o'z intervyularidan birida “Bir necha yillardan beri duradgorlikka juda qiziqaman, yog‘och bilan shug‘ullanishni yaxshi ko‘raman. Uyimdagi ko'p narsalar o'zimniki. Bu men uchun terapiya. “Men soatlab hech narsani o‘ylamay ishlay olaman”, deydi u.  Yoshligidan g'avvoslikka qiziqqan Sevinch 5 yil davomida g'avvoslik bo'yicha ta'lim olgan. Uzoq muddatli mashg'ulotlardan so'ng u 7 yildan ortiq professional ravishda g'avvoslik bilan shug'ullanadi.  Basketbol, voleybol, gandbol kabi sport turlariga ham qiziqadi.

Faoliyati

2011-2016: Dastlabki yillar 
U ilk aktyorlik faoliyatini 2011-yilda rejissyor Ahmet Katiksiz iltimosiga ko‘ra, “ Otam uchun” serialidagi “Alpay” obrazi bilan boshlagan.  Serial tugagallangandan so‘ng 2012-yilda “Yo‘l Ayrimi” serialida “Yusuf” obrazini ijro etadi. Keyin u "Salom Hayot" (2013-yil) va "Yolg'on Dunyo " (2013-yil) kabi teleseriallarda epizotik rollarni ijro etadi. Xuddi shu yili u Pana Film tomonidan ishlab chiqarilgan "Men uni juda sevdim" (2013-yil) teleserialida suratga tusha boshladi. Mehmet Aslantug', Idil Fırat va Birce Akalay kabi aktyorlar ishtirok etgan serialda Mehmet Aslantug'ning haydovchisi "Hasan Bey" rolini o'ynadi. Serialning 15-qismida suratga tushganidan so‘ng, u Po‘lat Alemdarning qo‘riqchisi “Timur Emir” obrazi bilan o‘sha prodyuserlik kompaniyasining boshqa bir seriali “Qashqirlar makoni : Pistirma ” (2013-yil) ga o‘tkazildi.  Bir intervyusida  shu roli uchun bir yil ichida 16 kilogramm tashlaganini  aytgan Sevinch, “Rol uchun Wing Chun deb nomlangan jangovar sport turini o'rgandim. Chunki Necati Shashmaz mendan shunday narsani talab qilgan edi. Bu mudofaa sporti, lekin bu juda qiyin sport. Siz raqibingizga eng qisqa yo'l bilan hujum qilishni o'rganasiz. Men ushbu sport bilan jismoniy tayyorgarligimni saqlab qoldim.  Men shakarni hayotimdan olib tashlab, bir yilda 16 kilogrammni tashladim." degan edi.  Serialda 3 fasl suratga tushganidan so‘ng, ssenariy bo‘yicha o‘lib serial bilan xayrlashdi. Keyingi davrda “Uylangan va gʻazablangan” (2015-yil), “Oltinsoylar ” (2016-yil) seriallarida va “Qaytib kelsa menikidir” (2016-yil) filmlarida suratga tushdi.

=== 2017- yildan hozirgi kungacha: So'z, Dog''',Qirmizi xona va boshqa loyihalar ===

Burak Sevinch 2017-2019-yillar oralig'ida "Va'da<i id="mwUQ">"</i> serialidagi "Fethi Kulaksiz" obrazi bilan bir qancha muvaffaqiyatlarni qo'lga kiritdi. Serialda askar rolini o'ynagan Sevinch, tayyorgarlik jarayonida nafaqadagi maxsus kuchlar tomonidan ikki hafta davomida og'ir lagerda sheriklari bilan harbiy ta'lim oladi. Yagona tartib-intizom, salomlashish, qo'riqlash tartib-qoidalari, murojaat qilish uslubi, qurolni olib yurish va ishlatish tamoyillaridan tashqari, u yaqin himoya va jangovar tayyorgarlikdan ham o'rganadi.  Sevinch ssenariyga ko'ra, serial uchinchi faslining oxirlarida vafot etadi, serial bilan xayrlashdi.  Shundan so'ng, 2019-yil aprel oyida  Melis Sezen bilan "<i>Dog'</i>' teleserialida birinchi bosh rolini ijro etadi.  9-qismdan so'ng bekor qilingan serialda aktyor  “Jem Yenilmez” obrazini ijro etgan. 2020-yil boshida u birinchi teatrdagi faoliyatini "Izmir Qizlari" nomli musiqiy filmda rol ijro etish bilan boshlaydi, filmda u Gokche Bahadir bilan bosh rolni o'ynadi. Myuziklning premyerasi 2020-yil 24-yanvarda bo‘lib o‘tdi.   Sevinch musiqiy filmdagi aktyorlik va vokal ijrosi bilan katta olqishlarga sazovor bo'ldi. 2020-yil 11-may kuni butun dunyo boʻylab sodir boʻlayotgan COVID-19 pandemiyasi va Turkiyada koʻrilayotgan chora-tadbirlar tufayli myuzikl bir qancha vaqtga  toʻxtatildi.

U 2020-yil 14-fevralda Algi Eke va Nur Sürer ishtirokida ekranlarga chiqqan romantik komediyada “Gökhan Hanjiog‘lu” rolini ijro etadi.  O'sha yili u TV8 telekanalida namoyish etilgan va psixiatr Gulseren Budayıcıog'luning       "Medalyon ichida" romani asosida suratga olingan "Qirmizi xona" serialida Binnur Kaya, Tulin O'zen va Merich Aral bilan bosh rollarni ijro etib, serialdagi “Doktor Deniz Saner” obraziga hayot baxsh etadi.  Serialning 30-qismida suratga tushganidan so‘ng u o‘z iltimosiga ko‘ra loyihani tark etgan. 

Hozirgi vaqtda Sevinch Turk adabiyoti tarixidagi mashhur  shoir Hoji Bayram Veli hayotini hikoya qiluvchi "Ishq sayohati"''  teleserialidagi " Hoji Bayram Veli " obrazini gavdalantirmoqda. .

Shaxsiy hayoti 
2015-yilning 1-avgustida Zonguldak Kapuz plyajida u Istanbul shahar teatri aktrisasi va yoga boʻyicha oʻqituvchi Shirin Rehber bilan turmush qurdi.  Er-xotin 2021-yil may oyidagi sud majlisida ajrashishdi. 

Burak Sevinch 2020-yil aprel oyida mast holda mashina haydab ketayotib, avtohalokatga uchradi. Aktyor qoni tarkibida 1,28 promil spirt borligi aniqlangach, unga nisbatan qonuniy chora ko‘rilgan. Prokuratura “Yo‘l harakati xavfsizligiga xavf tug‘dirish” jinoyati uchun 6 yilgacha qamoq jazosini talab qilib, ayblov e’lon qildi.  Istanbul mahkamasida sudya huzuriga kelgan Sevinch sud majlisida voqea sodir bo‘lgan kuni spirtli ichimlik ichib, mashina boshqarganini tan oldi. Sud Sevinchni jinoyat bayoni va ayblanuvchining aybiga iqror bo‘lganligi sababli 2 oy 15 kun muddatga ozodlikdan mahrum qildi.

Xayriya ishlaridagi faoliyati 
Burak Sevinch ko'plab ijtimoiy  xayriya loyihalarida ishtirok etgan. U 2018-yilda "Zuhal musiqa va saratonsiz hayot" uyushmasi tashabbusi bilan amalga oshirilgan “You Press a Note” ijtimoiy xayriya loyihasida ishtirok etdi. Loyiha doirasida barcha yosh guruhlar uchun ritm mahorat darslari tashkil etildi. Sevinch ritm maktablarida saraton bilan xastalangan bolalarga ritm darslari berdi, shuningdek, ko'plab mashhur bilan birga Bulent Ortachgilning "Men bilan o'ynaysanmi?"  qo'shig'ini kuyladi. Loyihadan olingan barcha daromadlar  saraton kasalligi bilan xastalangan bolalarni davolash uchun "Saratonsiz hayot" uyushmasiga topshirildi. 

U 2020-yil yanvar oyida "Butunjahon insonlarga yordam assotsiatsiyasi" boshchiligida amalga oshirilgan "Zulmatni sindirish/Bir narsa deyish" loyihasida ishtirok etdi. Sevinch Turkiyada kundan-kunga ortib borayotgan bolalarga nisbatan zo'ravonliklarning oldini olish va bolalarda ogohlikni oshirish maqsadida tayyorlangan "Zulmatni sindirish" nomli qisqa metrajli filmda Şevval Sam, Belchim Bilgin va Engin Altan Düzyatan kabi aktyorlar bilan birga rol ijro etdi.  Bundan tashqari, 2016-, 2018- va 2019-yillarda u NTV telekanalida TEMA fondi tomonidan tashkillashtirilgan “Umid baxsh etadigan qo‘shiqlar” nomli maxsus ko‘rsatuvda ko‘p marotaba ixtiyoriy ravishda qo'shiq kuylagan va bolalarning tabiatdan ta’lim olishiga xizmat qilgan.

Filmografiyasi

Teatrdagi rollari

Mukofotlar va nominatsiyalar

Manbalar

Tashqi havolalar 

 
 
 
1985-yilda tugʻilganlar
Turk erkak kino aktyorlari

Philanthropy 

Qolaversa, bolalarning tabiat haqida bilim olishlari uchun 2016, 2018 va 2019-yillarda NTV telekanalida TEMA jamg‘armasi tomonidan tashkil etilgan “Umut Yeşerten sharqilar” maxsus ko‘rsatuvida o‘z ixtiyori bilan ko‘p marotaba chiqishini qilgan  .